శుభా పూంజా

శుభా పూంజా (జననం 1978 ఆగష్టు 5) భారతీయ నటి, మాజీ మోడల్. ఆమె ఎక్కువగా కన్నడ, తమిళ సినిమాలలో నటించింది.

మొగ్గిన మనసు చిత్రంలో రాధిక పండిట్‌తో పాటు ప్రధాన పాత్ర పోషించినందుకు ఆమె బాగా ప్రసిద్ది చెందింది, దీని కోసం ఆమె కన్నడలో ఉత్తమ సహాయ నటిగా ఫిల్మ్‌ఫేర్ అవార్డును అందుకుంది.

2003లో తన కెరీర్‌ను ప్రారంభించి, రెండు దశాబ్దాలలో దాదాపు 50 సినిమాలు పూర్తి చేసింది. ఆమె 2008, 2012ల మధ్య కన్నడ సినిమాలో ప్రముఖ నటీమణులలో ఒకరిగా స్థిరపడింది. ఆమె టెలీవిజన్ షోలలో, తన యూట్యూబ్ ఛానెల్‌లో నటనతో కూడా అత్యంత ప్రజాదరణ పొందింది.

కెరీర్ 
శుభ పూంజా తుళువ కమ్యూనిటీ నుండి మంగళూరు సంతతికి చెందినది. ఆమె బెంగుళూరులో పెరిగింది. జయనగర్ లోని కార్మెల్ కాన్వెంట్ స్కూల్ లో చదువుకుంది. ఆమె మోడలింగ్, వివిధ టెలివిజన్ యాడ్స్‌లతో కెరీర్ ప్రారంభించింది.

ఆమె "మిస్ చెన్నై-టాప్ మోడల్ 2003" టైటిల్ గెలుచుకుంది. ఆ తరువాత, ఆమె తమిళ చిత్ర పరిశ్రమలోకి ప్రవేశించింది. తమిళ చిత్రం మాచిలో ఆమె ప్రధాన పాత్రను పోషించింది. తిరుదియ ఇధయతై, షణ్ముగ చిత్రాలలో నటించిన తర్వాత, ఆమె 2006 చిత్రం జాక్‌పాట్‌తో కన్నడ చిత్ర పరిశ్రమలోకి అడుగుపెట్టింది. చందా, మొగ్గిన మనసు, స్లమ్ బాలా, థాకత్ చిత్రాలలో నటించిన ఆమెకు బ్యాక్ టు బ్యాక్ హిట్‌లతో పాటు ఫిల్మ్‌ఫేర్ అవార్డు కూడా దక్కింది

జై మారుతి 800 వాణిజ్యపరంగా విజయం సాధించింది. కన్నడ చలనచిత్ర పరిశ్రమలో మహిళల కోసం ఒక స్పోర్ట్స్ రియాలిటీ షో అయిన సూపర్ కబడ్డీకి ఆమె సలహాదారుల్లో ఒకరు. ఒక బృందానికి నాయకత్వం వహించింది కూడా. దీని తరువాత, ఆమె కన్నడ రియాలిటీ షో బిగ్ బాస్ కన్నడ - సీజన్ 8 లో పాల్గొంది. సీజన్ 1 నుండి హౌస్‌లో ఉండటానికి చాలా మంది ఎదురుచూస్తున్న సెలబ్రిటీలలో ఆమె ఒకరు. దాదాపు ముగింపు వరకు ఆమె ఇంట్లోనే ఉండిపోయింది.

ఆమె చేసిన నరగుండ బండయ్య, రైమ్స్, అంబుజా వంటి చిత్రాలు ఏవీ ఆశించిన స్థాయిలో ఆడలేదు. అయితే, ఆమె కథానాయికగా పాత్ర పోషిస్తూనే, మొదటిసారి నిర్మాతగా కూడా వ్యవహరించిన 3దేవి (2022) చిత్రం విజయం సాధించింది.

ఆమె ప్రపంచవ్యాప్తంగా అనేక అంతర్జాతీయ ఫిల్మ్ ఫెస్టివల్స్‌లో పలు అవార్డులను గెలుచుకుంది.

వ్యక్తిగతం 
శుభాపూంజా బిగ్ బాస్‌లో చేరిన తర్వాత, ఆమె తన బాయ్‌ఫ్రెండ్ సుమంత్ బిల్లవ ను జనవరి 2022లో వివాహం చేసుకుంది.

ఫిల్మోగ్రఫీ

మూలాలు 
భారతీయ సినిమా నటీమణులు
కన్నడ సినిమా నటీమణులు
తుళు సినిమా నటీమణులు
తమిళ సినిమా నటీమణులు
ఫిల్మ్‌ఫేర్ అవార్డ్స్ సౌత్ విజేతలు
కర్ణాటక మహిళా మోడల్స్
1978 జననాలు